**Ministru kabineta noteikumu projekta “Grozījumi Ministru kabineta 2011.gada 30.augusta noteikumos Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2011.gada 30.augusta noteikumos Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”” (turpmāk – noteikumu projekts) izstrādāts, lai varētu nodrošināt alkoholisko dzērienu, kuriem piemēro akcīzes nodokļa atbrīvojumu, uzskaiti Valsts ieņēmumu dienesta (turpmāk – VID) Elektroniskās deklarēšanas sistēmā (turpmāk – EDS), iesniegumu atļauju saņemšanai un pārreģistrācijai iesniegšanu EDS strukturētā formā un nepieciešamās informācijas aktualizēšanu VID informācijas sistēmās.  Ministru kabineta noteikumi stāsies spēkā 2021. gada 1. jūlijā. |

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Lai VID varētu:   1. nodrošināt alkoholisko dzērienu, kuriem piemēro akcīzes nodokļa atbrīvojumu, daudzuma uzskaiti vienotā sistēmā, 2. veikt iesniegumā un atļaujā norādāmās informācijas aktualizēšanu, 3. nodrošināt iesniegumu atļaujas saņemšanai un pārreģistrācijai iesniegšanu EDS strukturētā formā, 4. atļaujas izsniegšanas, pārreģistrācijas un anulēšanas procesu organizēt maksājumu administrēšanas informācijas sistēmā (turpmāk – MAIS),   ir paredzēts veikt izmaiņas VID EDS un MAIS. Tādējādi nepieciešams veikt atbilstošus grozījumus Ministru kabineta 2011.gada 30.augusta noteikumos Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā izmaiņas VID informācijas sistēmās, nepieciešams aktualizēt iesniegumos un atļaujās norādāmo informāciju, nodrošinot iesniegumu atļauju saņemšanai un pārreģistrācijai iesniegšanu EDS strukturētā formā, kā arī atļauju izsniegšanas, pārreģistrācijas un anulēšanas procesu organizējot MAIS, tādējādi mazinot administratīvo slogu komersantiem, kā arī optimizējot VID izvērtēšanas procesu.  Šobrīd atļaujas iegādāties alkoholiskos dzērienus, kuriem piemēro akcīzes nodokļa atbrīvojumu, tiek izsniegtas papīra veidā un piegādātājam (vai noteiktos gadījumos lietotājam) ir jāaizpilda alkoholisko dzērienu uzskaites tabula, kas tiek norādīta kā pielikums atļaujai. Alkoholisko dzērienu uzskaites tabulā ir jānorāda konkrētās piegādes datums un attaisnojuma dokumenta numurs, alkoholisko dzērienu atlikums pirms piegādes (litri/absolūtā spirta litri), alkoholisko dzērienu piegādātais daudzums (litri/absolūtā spirta litri), alkoholisko dzērienu daudzums pēc piegādes (litri/absolūtā spirta litri), piegādātāja atbildīgās amatpersonas paraksts un tā atšifrējums un lietotāja atbildīgās amatpersonas paraksts un tā atšifrējums.  Praksē papīra veida atļaujām pastāv dažādi riski to ļaunprātīgai izmantošanai, kā, piemēram, atļautā iegādes limita pārsniegšana, ko ir grūti savlaicīgi konstatēt vai arī tas tiek konstatēts, veicot kompleksas pārbaudes. Savukārt, izmantojot elektronisku alkoholisko dzērienu piegādes uzskaiti, limitu pārsniegšana nebūs iespējama. Izmantojot elektronisko akcīzes nodokļa atbrīvojumu piešķiršanas sistēmu, tiktu samazināts administratīvais slogs komersantiem, jo komersantiem, kas iegādājas alkoholiskos dzērienus, kuriem piemēro akcīzes nodokļa atbrīvojumus, nevajadzētu atļauju saņemt papīra veidā. Savukārt alkoholisko dzērienu, kuriem piemēro akcīzes nodokļa atbrīvojumu, piegādātāji tiešsaistē (*online režīmā*) reģistrējot konkrēto piegādi, varētu pārliecināties par to, vai konkrētajam komersantam ir tiesības iegādāties konkrētu daudzumu alkoholisko dzērienu. Arī no kontroles aspekta tā ir daudz drošāka, precīzāka un stabilāka datu uzkrāšanas un izmantošanas sistēma, kurā dati nepārtraukti tiek aktualizēti – VID *online* režīmā būs pieejama informācija par veiktajām piegādēm.  Analizējot iespējamos elektroniskās sistēmas izveidošanas variantus, secināts, ka visefektīvāk būtu izmantot EDS, kurā ir paredzēts iestrādāt iesniegumus atļauju saņemšanai strukturētā formā, tādējādi nodrošinot atļauju saņemšanas, izsniegšanas un anulēšanas procesu elektroniski, kā arī atļautā alkoholisko dzērienu, kuriem piemēro akcīzes nodokļa atbrīvojumu, daudzuma uzskaiti vienotā sistēmā.  Lai lietotājs, kuram 2021. gada 1.jūlijā būs spēkā esoša atļauja iegādāties alkoholiskos dzērienus, kuriem piemēro akcīzes nodokļa atbrīvojumu, varētu saņemt atļauto, bet neizņemto alkoholisko dzērienu iegādes apjomu, VID EDS jāievada informācija par alkoholisko dzērienu daudzumu, kas piegādāts līdz 2021. gada 30. jūnijam, salīdzinot VID rīcībā esošo informāciju ar lietotāja atļaujas pielikumā norādīto. Tāpēc noteikumos jāparedz, ka lietotājs, kuram atļauja iegādāties alkoholiskos dzērienus, kuriem piemēro akcīzes nodokļa atbrīvojumu, izsniegta līdz 2021. gada 30. jūnijam, pēc pēdējās alkoholisko dzērienu iegādes, kas notikusi līdz 30.jūnijam, iesniedz minēto atļauju VID, lai nodrošinātu līdz atļaujas derīguma termiņam atlikušā iegādes daudzuma norādīšanu VID EDS.  Iepriekš minētās izmaiņas VID elektroniskajās sistēmās ir plānots ieviest 2021.gada 1.jūlijā.  Ņemot vērā, ka noteikumu projekta izstrāde saistīta ar izmaiņām VID informācijas sistēmās, nepieciešams noteikt, ka Ministru kabineta noteikumi stājas spēkā 2021. gada 1.jūlijā. |
| 3. | Projekta izstrādē iesaistītās institūcijas | Finanšu ministrija un VID. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem, kas iesniedz iesniegumus atļaujas saņemšanai iegādāties alkoholiskos dzērienus, kurus atbrīvo no akcīzes nodokļa, un komersantiem, kas piegādā lietotājiem alkoholiskos dzērienus, kurus atbrīvo no akcīzes nodokļa. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās piegādāto alkoholisko dzērienu, kuriem piemēro akcīzes nodokļa atbrīvojumu, elektronisku uzskaiti, tādējādi mazinot administratīvo slogu un izmaksas komersantiem, kā arī optimizējot VID izvērtēšanas procesu. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200  *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārais novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 81 643 | 0 | 0 | 0 | 0 | 0 |
| 2.1. valsts pamatbudžets | 0 | 81 643 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -81 643 | 0 | 0 | 0 | 0 | 0 |
| 3.1. valsts pamatbudžets | 0 | -81 643 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 81 643 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai VID informācijas sistēmā 2021.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 81 643 *euro* apmērā, t.sk.:   * Elektroniskās deklarēšanas sistēmā (EDS) – (57 cilvēkdienas (turpmāk - c/d), vienas c/d cena 490,05 *euro*) 27 933 *euro*; * Maksājumu administrēšanas informācijas sistēmā (MAIS) –(111,81 c/d, vienas c/d cena 480,37 *euro*) 53 710 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | 2021. gadā nepieciešamo izmaiņu veikšanai VID informācijas sistēmās nepieciešamais finansējums 81 643 *euro* apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 1.martā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:<https://www.fm.gov.lv/lv/mk-noteikumu-projekts-grozijumi-ministru-kabineta-2011gada-30augusta-noteikumos-nr684-kartiba-kada-atseviskiem-alkoholiskajiem-dzerieniem-piemero-akcizes-nodokla-atbrivojumu>  un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  Noteikumu projekts elektroniski tika nosūtīts Latvijas Darba devēju konfederācijai un Latvijas Tirdzniecības un rūpniecības kamerai, lai nodrošinātu sabiedrības līdzdalību projekta izstrādē. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.  Projekta izpildei nav nepieciešama jaunu institūciju izveide, esošo institūciju likvidācija vai reorganizācija.  Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav. |
|  | | |

Finanšu ministrs J.Reirs

G.Pužule, 67095521

[gunta.puzule@fm.gov.lv](mailto:gunta.puzule@fm.gov.lv)